*Denne artikkelen nevner Wikimedia eller et av Wikimedias prosjekter. Vær oppmerksom på at Wikipedia er et Wikimedia-prosjekt.*
Logo for Wikimedia Commons, en wikimedia-database for mediafiler som bilder, filmer og lyd.
**Wikimedia Commons** er et prosjekt drevet av Wikimedia Foundation som har som formål å bygge opp en sentral database for å gjøre bilder, videofilmer og lyd tilgjengelig for alle wikimedias prosjekter. Filene i commons-basen er direkte tilgjengelige for de andre wikimedia-prosjektene, for eksempel det flerspråklige nettleksikonet Wikipedia, nettordboka Wiktionary og fagboksamliga Wikibooks. Prosjektet ble satt i gang den 7. september 2004.

Funksjon
--------

Dersom det i en artikkel legges inn lenke til en fil som ikke finnes på det lokale serverområdet, vil programvaren lete i Commons. Dette skjer uten at brukeren merker noen forsinkelse, ettersom det pågår samtidig med lastingen av andre deler av siden. Dermed er ikke filene bare lettere å finne enn om man måtte lete i forskjellige prosjekter; det er også mulig å slippe opplasting av samme fil til flere prosjekter uten at brukerne merker noen forskjell i kvalitet.

Wikimedia Commons fungerer på samme måte som andre wikimediaprosjekter, med frivillige brukere som vedlikeholder samlingen av mediafiler. Ettersom det er et fellessprosjekt for alle wikipediaer har språk vært en spesiell utfordring.

For å minske faren for at det lastes opp filer til Wikimedia Commons som ikke er frigitt av rettighetshaver, krever Commons at brukerne er registrert og innlogget for at de skal kunne laste opp filer. Det er også strengere regler for opplasting av bilder enn på de forskjellige wikipediaer, ettersom det må være klart at filene er frigitt for bruk i hele verden under en lisens som er kompatibel med GNU FDL.

Uregistrerte brukere har imidlertid full tilgang til samlingen, og kan redigere artiklene hvor filene er presentert.

Årets bilde
-----------

Hvert år siden 2006 har det blitt valgt et årets bilde:

* 2006 – Nordlys i Alaska  Foto: United States Air Force photo by Senior Airman Joshua Strang2006 – Nordlys i Alaska  Foto: United States Air Force photo by Senior Airman Joshua Strang
* 2007 – Broadway Tower i Cotswolds i England2007 – Broadway Tower i Cotswolds i England
* 2008 – Hester på fjellet Bianditz, en del av fjellkjeden Pyreneene, i Navarra i Spania  Foto: Mikel Ortega2008 – Hester på fjellet Bianditz, en del av fjellkjeden Pyreneene, i Navarra i Spania  Foto: Mikel Ortega
* 2009 – Sikhpilegrim ved Det gylne tempel i Amritsar i India Foto: Paulrudd2009 – Sikhpilegrim ved Det gylne tempel i Amritsar i India Foto: Paulrudd
* 2010 – Laser mot Melkeveiens senter  Foto: ESO/Yuri Beletsky2010 – Laser mot Melkeveiens senter  Foto: ESO/Yuri Beletsky
* 2011 – Innsjøen Bondhus, en del av Folgefonna nasjonalpark i Norge Foto: Heinrich Pniok, Tyskland2011 – Innsjøen Bondhus, en del av Folgefonna nasjonalpark i Norge Foto: Heinrich Pniok, Tyskland
* 2012 – Bieter i ferd med å fange et bytte  Foto: Pierre Dalous2012 – Bieter i ferd med å fange et bytte  Foto: Pierre Dalous
* 2013 – Glødelampe brenner ut  Foto: Stefan Krause, Tyskland2013 – Glødelampe brenner ut  Foto: Stefan Krause, Tyskland
* 2014 – Sommerfugl finner næring i tårene fra en skilpadde  Foto: amalavida.tv2014 – Sommerfugl finner næring i tårene fra en skilpadde  Foto: amalavida.tv
* 2015 – Foto av planeten Pluto  Foto: NASA2015 – Foto av planeten Pluto  Foto: NASA
* 2016 – Jubilee og Munin, to av ravnene ved Tower of London Foto: Colin 2016 – Jubilee og Munin, to av ravnene ved Tower of London Foto: Colin

Se også
-------

* Wikimedia Foundation, ideell organisasjon i San Francisco som driver wikiprosjekter, blant annet nettleksikonet Wikipedia
* Creative Commons, et lisensieringssystem for åndsverk

Eksterne lenker
---------------

* (no) Wikimedia Commons

| * v
* d
* r
Wikimedia-prosjekter |
| --- |
| 
* Wikibøker
* Wikidata
* Wikifunctions
* Wikimedia Commons
* Wikinytt
* Wikipedia
* Wikiquote
* Wikikilden
* Wikispecies
* Wikiversity
* Wikivoyage
* Wiktionary

 |

|  |  |
| --- | --- |
| Oppslagsverk/autoritetsdata | VIAF **·** VIAF **·** GND
 |